केवलादेव राष्ट्रीय उद्यान
केवलादेव राष्ट्रीय उद्यान या केवलादेव घना राष्ट्रीय उद्यान भारत के राजस्थान में स्थित एक विख्यात पक्षी अभयारण्य है। इसको पहले भरतपुर पक्षी विहार के नाम से जाना जाता था। इसमें हजारों की संख्या में दुर्लभ और विलुप्त जाति के पक्षी पाए जाते हैं, जैसे साईबेरिया से आये सारस, जो यहाँ सर्दियों के मौसम में आते हैं। यहाँ २३० प्रजाति के पक्षियों ने भारत के राष्ट्रीय उद्यान में अपना घर बनाया है। अब यह एक बहुत बड़ा पर्यटन स्थल और केन्द्र बन गया है, जहाँ पर बहुतायत में पक्षीविज्ञानी शीत ऋतु में आते हैं। इसको १९७१ में संरक्षित पक्षी अभयारण्य घोषित किया गया था और बाद में १९८५ में इसे 'विश्व धरोहर' भी घोषित किया गया है।
पूर्णा वन्यजीव अभयारण्य
पूर्णा वन्य अभयारण्य (Purna Wildlife Sanctuary) भारत देश के गुजरात राज्य के दक्षिण भाग में व्यारा (तापी ज़िला) और आहवा (डांग ज़िला) के बीच स्थित है। यह अभयारण्य जुलाई १९९० में घोषित किया गया था। ईस अभयारण्य का नामकरण यहां से बहती हुई पूर्णा नदी के नाम से किया गया है।